Official Journal L 315 , 14/10/2004 P. 0032 - 0032



Id-Deċiżjoni tal-Kunsill ta' l- 24 ta' Settembru 2004 dwar il-konklużjoni ta' Ftehim fil-forma ta' Skambju ta' Ittri bejn il-Komunità Ewropea u r-Repubblika tal-Moldova li jistabbilixxi sistema ta' verifika doppja mingħajr limiti kwantitattivi fir-rigward ta' l-esportazzjoni ta' ċerti prodotti ta' l-azzar mir-Repubblika tal-Moldova lejn il-Komunità Ewropea (2004/692/KE) IL-KUNSILL TA' L-UNJONI EWROPEA, Wara li kkunsidra t-Trattat li jistabbilixxi l-Unjoni Ewropea, u partikolarment l-Artikolu 133 flimkien ma' l-ewwel sentenza fl-ewwel subparagrafu ta' l-Artikolu 300(2) tiegħu, Wara li kkusnsidra l-proposta mill-Kummissjoni, Billi: (1) Il-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Moldova, min-naħa l-oħra [1], daħal fis-seħħ fl- 1 ta' Lulju 1998. (2) Il-Kummissjoni ffinalizzat in-negozjati għal Ftehim fil-forma ta' Skambju ta' Ittri bejn il-Komunità Ewropea u r-Repubblika tal-Moldova li jistabbilixxi sistema ta' verifika doppja mingħajr limiti kwantitattivi fir-rigward ta' l-esportazzjoni ta' ċerti prodotti ta' l-azzar mir-Repubblika tal-Moldova lejn il-Komunità Ewropea. IDDEĊIEDA KIF ĠEJ: Artikolu 1 1. Il-Ftehim fil-Forma ta' Skambju ta' Ittri bejn il-Komunità Ewropea u r-Repubblika tal-Moldova li jistabbilixxi sistema ta' verifika doppja mingħajr limiti kwantitattivi fir-rigward ta' l-esportazzjoni ta' ċerti prodotti ta' l-azzar mir-Repubblika tal-Moldova għall-Unjoni Ewropea huwa b'dan approvat f'isem il-Komunità. 2. It-test tal-Ftehim huwa mehmuż ma' din id-Deċiżjoni. Artikolu 2 Il-President tal-Kunsill huwa b'dan awtorizzat jaħtar il-persuna mogħtija s-setgħa li tiffirma dan il-Ftehim sabiex tintrabat il-Komunità Ewropea. Magħmula fi Brussell, nhar l- 24 ta' Settembru 2004. Għall-Kunsill Il-President L. J. Brinkhorst [1] ĠU L 181, ta' l-24.6.1998, p. 3. -------------------------------------------------- Ftehim fil-forma ta' skambju ta' ittri bejn il-Komunità Ewropea u r-Repubblika tal-Moldova li jistabbilixxi sistema ta' verifika doppja mingħajr limiti kwantitattivi fir-rigward ta' ċerti prodotti ta' l-azzar mir-Repubblika tal-Moldova lejn il-Komunità Ewropea A. Ittra mill-Komunità Ewropea Sinjur, 1. Għandi l-unur nirriferi għall-konsultazzjonijiet bejn il-Komunità Ewropea u l-Gvern tar-Repubblika tal-Moldova dwar il-kummerċ ta' ċerti prodotti ta' l-azzar. 2. Wara dawn il-konsultazzjonijiet il-Partijiet b'dan jiftiehmu li jistabbilixxu sistema ta' verifika doppja, mingħajr limiti kwantitattivi, fir-rigward ta' ċerti prodotti ta' l-azzar sabiex titjieb it-trasparenza u tiġi evitata l-possibbilità ta' devjazzjonijiet tal-kummerċ. Id-dettalji ta' din is-sistema ta' verifika doppja huma mehmuża ma' din l-ittra. 3. Dan l-Iskambju ta' Ittri huwa mingħajr preġudizzju għall-applikazzjoni tad-dispożizzjonijiet rilevanti tal-ftehim bilaterali dwar il-kummerċ u kwistjonijiet li għandhom x'jaqsmu mal-kummerċ, partikolarment dawk li għandhom x'jaqsmu ma' miżuri ta' anti-dumping u ta' salvagwardja. 4. Kull waħda mill-Partijiet tista' f'kull ħin tipproponi emendi għall-Anness jew għall-Appendiċi ta' miegħu, u dan għandu jeħtieġ il-kunsens reċiproku tal-Partijiet u għandu jidħol fis-seħħ kif miftiehem minnhom. Jekk investigazzjonijiet ta' anti-dumping jew ta' salvagwardja jinbdew jew jiġu introdotti miżuri fil-Komunità Ewropea dwar prodott taħt is-sistema ta' verifika doppja, il-Moldova tiddeċiedi jekk teskludix il-prodott in kwistjoni mis-sistema ta' verifika doppja. Deċiżjoni bħal din ma għandhiex taffettwa id-dħul fiċ-ċirkolazzjoni libera tal-prodott in kwistjoni fil-Komunità Ewropea. 5. B'konklużjoni, għandi l-unur li nipproponi li jekk din l-ittra, l-Anness u l-Appendiċi ta' magħha huma aċċettabbli għall-Gvern tiegħek, din l-ittra u l-konferma tiegħek għandhom flimkien jikkostitwixxu ftehim bejn il-Komunità Ewropea u r-Repubblika tal-Moldova, li għandu jidħol fis-seħħ fid-data tat-tweġiba tiegħek. Jekk jogħġbok aċċetta, Sinjur, l-assigurazzjoni tal-kunsiderazzjoni mill-aktar għolja tiegħi, F'isem +++++ TIFF +++++ il-Komunità Ewropea +++++ TIFF +++++ B. Ittra mill-Gvern tar-Repubblika tal-Moldova Sinjur, Għandi l-unur ngħarrfek bil-wasla ta' l-ittra tiegħek tad- 29 ta' Settembru 2004 li taqra kif ġej: "1. Għandi l-unur nirriferi għall-konsultazzjonijiet bejn il-Komunità Ewropea u l-Gvern tar-Repubblika tal-Moldova dwar il-kummerċ ta' ċerti prodotti ta' l-azzar. 2. Wara dawn il-konsultazzjonijiet il-Partijiet b'dan jiftiehmu li jistabbilixxu sistema ta' verifika doppja, mingħajr limiti kwantitattivi, fir-rigward ta' ċerti prodotti ta' l-azzar sabiex titjieb it-trasparenza u tiġi evitata l-possibbilità ta' devjazzjonijiet tal-kummerċ. Id-dettalji ta' din is-sistema ta' verifika doppja huma mehmuża ma' din l-ittra. 3. Dan l-Iskambju ta' Ittri huwa mingħajr preġudizzju għall-applikazzjoni tad-dispożizzjonijiet rilevanti tal-ftehim bilaterali dwar il-kummerċ u kwistjonijiet li għandhom x'jaqsmu mal-kummerċ, partikolarment dawk li għandhom x'jaqsmu ma' miżuri ta' anti-dumping u ta' salvagwardja. 4. Kull waħda mill-Partijiet tista' f'kull ħin tipproponi emendi għall-Anness jew għall-Appendiċi ta' miegħu, u dan għandu jeħtieġ il-kunsens reċiproku tal-Partijiet u għandu jidħol fis-seħħ kif miftiehem minnhom. Jekk investigazzjonijiet ta' anti-dumping jew ta' salvagwardja jinbdew jew jiġu introdotti miżuri fil-Komunità Ewropea dwar prodott taħt is-sistema ta' verifika doppja, il-Moldova tiddeċiedi jekk teskludix il-prodott in kwistjoni mis-sistema ta' verifika doppja. Deċiżjoni bħal din ma għandhiex taffettwa id-dħul fiċ-ċirkolazzjoni libera tal-prodott in kwistjoni fil-Komunità Ewropea. 5. B'konklużjoni, għandi l-unur li nipproponi li jekk din l-ittra, l-Anness u l-Appendiċi ta' magħha huma aċċettabbli għall-Gvern tiegħek, din l-ittra u l-konferma tiegħek għandhom flimkien jikkostitwixxu ftehim bejn il-Komunità Ewropea u r-Repubblika tal-Moldova, li għandu jidħol fis-seħħ fid-data tat-tweġiba tiegħek." Għandi l-unur nikkonfermalek li dan ta' hawn fuq huwa aċċettabbli għall-Gvern tiegħi u li l-ittra tiegħek, din it-tweġiba u l-Anness u l-Appendiċi mehmuża flimkien jikkostitwixxu ftehim, bi qbil mal-proposta tiegħek. Jekk jogħġbok aċċetta, Sinjur, l-assigurazzjoni tal-kunsiderazzjoni mill-aktar għolja tiegħi, Għall-Gvern +++++ TIFF +++++ tar-Repubblika tal-Moldova +++++ TIFF +++++ -------------------------------------------------- ANNESS għal ftehim fil-forma ta' Skambju ta' Ittri bejn il-Komunità Ewropea u r-Repubblika tal-Moldova li jistabbilixxi sistema ta' verifika doppja mingħajr limiti kwantitattivi fir-rigward ta' l-esportazzjoni ta' ċerti prodotti ta' l-azzar mir-Repubblika tal-Moldova lejn il-Komunità Ewropea 1.1 Għall-perjodu mid- 29 ta' Settembru 2004 sal- 31 ta' Diċembru 2006, ħlief jekk iż-żewġ Partijiet jiftiehmu li jtemmu s-sistema aktar kmieni, l-importazzjoni fil-Komunità Ewropea tal-prodotti elenkati f'Appendiċi 1 li joriġinaw fil-Moldova għandhom ikunu suġġetti għall-preżentazzjoni ta' dokument ta' sorveljanza li jikkonforma mal-mudell muri f'Appendiċi II maħruġ mill-awtoritajiet fil-Komunità Ewropea. 1.2 Għall-perjodu msemmi fil-paragrafu 1.1, ħlief jekk iż-żewġ Partijiet jiftiehmu li jtemmu s-sistema aktar kmieni, l-importazzjoni fil-Komunità Ewropea tal-prodotti elenkati f'Appendiċi I u li joriġinaw fil-Moldova għandhom, ukoll, ikunu suġġetti għall-ħruġ ta' dokument ta' esportazzjoni mill-awtoritajiet kompetenti Moldovani. 1.3 Sabiex jinkiseb id-dokument ta' sorveljanza, l-importatur għandu jippreżenta l-oriġinali tad-dokument ta' l-esportazzjoni mimli b'mod sħiħ. F'kull każ, l-importatur għandu jippreżenta l-oriġinali tad-dokument ta' esportazzjoni mhux aktar tard mill-31 ta' Marzu tas-sena ta' wara dik li fiha l-prodotti koperti mid-dokument ikunu mibgħuta. 1.4 Id-dokument ta' sorveljanza u d-dokument ta' l-esportazzjoni jinħarġu għal kull transazzjoni. 1.5 Il-kunsinna titiqes li tkun seħħet fid-data tat-tagħbija fuq il-mezz ta' trasport użat għall-esportazzjoni. 1.6 Id-dokument ta' esportazzjoni għandu jikkonforma mal-mudell muri f'Appendiċi III. Għandu jkun validu għall-esportazzjoni fit-territorju doganali kollu kemm hu tal-Komunità Ewropea. 1.7 Ir-Repubblika tal-Moldova għandha tinnotifika lill-Kummissjoni tal-Komunitajiet Ewropej bl-ismijiet u l-indirizzi ta' l-awtoritajiet governattivi xierqa tal-Moldova li huma awtorizzati joħorġu u jivverifikaw dokumenti ta' esportazzjoni flimkien ma' kampjuni tat-timbri u l-firem li jużaw. Ir-Repubblika tal-Moldova għandha wkoll tinnotifika lill-Kummissjoni b'kull bidla f'dawn id-dettalji. 1.8 Il-klassifikazzjoni tal-prodotti koperti minn dan il-Ftehim hija bbażata fuq in-nomenklatura tariffarja u statistika tal-Komunità Ewropea (minn hawn 'il quddiem imsejħa "NM"). L-oriġini tal-prodotti koperti minn dan il-Ftehim għandha tiġi ddeterminata bi qbil mar-regoli ta' oriġini mhux preferenzjali fis-seħħ fil-Komunità Ewropea. 1.9 L-awtoritajiet kompetenti tal-Komunità Ewropea jintrabtu li jgħarrfu lir-Repubblika tal-Moldova b'kull bidla fin-NM fir-rigward ta' prodotti koperti minn dan il-Ftehim qabel id-dħul fis-seħħ tagħhom fil-Komunità Ewropea. 1.10 Ċerti dispożizzjonijiet tekniċi dwar l-implimentazzjoni tas-sistema ta' verifika doppja huma stipulati f'Appendiċi IV. 2.1. Ir-Repubblika tal-Moldova tintrabat li tforni lill-Komunità Ewropea b'tagħrif statistiku preċiż dwar id-dokumenti ta' esportazzjoni maħruġa mill-awtoritajiet tal-Moldova in segwitu għall-paragrafu 1.2. Dan it-tagħrif għandu jiġi mgħoddi lill-Komunità Ewropea sat-28 jum tax-xahar wara x-xahar li għalih tirreferi l-istatistika. 2.2. Il-Komunità Ewropea tintrabat li tforni lill-awtoritajiet tal-Moldova b'tagħrif statistiku preċiż dwar id-dokumenti ta' sorveljanza maħruġa mill-Istati Membri fir-rigward tad-dokumenti ta' l-esportazzjoni maħruġa mill-awtoritajiet tal-Moldova in segwitu għall-paragrafu 1.1. Dan it-tagħrif għandu jiġi mgħoddi lill-awtoritajiet tal-Moldova sat-28 jum tax-xahar wara x-xahar li għalih tirreferi l-istatistika. 3. Jekk ikun meħtieġ, fuq talba ta' waħda jew l-oħra mill-Partijiet, għandhom isiru konsultazzjonijiet dwar kull problema li tqumu mit-tħaddim ta' dan il-Ftehim. Konsultazzjonijiet bħal dawn għandhom iseħħu bla dewmien. Iż-żewġ Partijiet għandhom jersqu għal kull konsultazzjoni li ssir taħt dan il-paragrafu fi spirtu ta' kooperazzjoni u b'xewqa li d-differenzi ta' bejniethom jiġu rikonċiljati. 3.1. Mingħajr preġudizzju għall-paragrafu 2.2, u bil-għan li jiġi żgurat il-funzjonament effettiv ta' dan il-Ftehim, il-Komunità u r-Repubblika tal-Moldova jaqblu li jieħdu l-passi kollha meħtieġa sabiex jipprevjenu u/jew jinvestigaw, jew jieħdu kull azzjoni legali u/jew amministrattiva meħtieġa kontra ċ-ċirkonvenzjoni, partikolarment bit-trasbord, bdil tar-rotta, dikjarazzjoni falza dwar il-pajjiż ta' l-oriġini, falsifikazzjoni ta' dokumenti ta' l-esportazzjoni u/jew dokumenti oħra, dikjarazzjoni falza dwar il-kwantitajiet, id-deskrizzjoni jew il-klassifikazzjoni tal-merkanzija. Il-Komunità u r-Repubblika tal-Moldova għalhekk jaqblu li jistabbilixxu d-dispożizzjonijiet legali u l-proċeduri amministrattivi meħtieġa, bi qbil mal-leġislazzjoni interna tagħhom, sabiex jippermettu li tittieħed azzjoni effettiva kontra ċirkonvenzjoni bħal din, li għandha tinkludi l-adozzjoni ta' miżuri korrettivi li jorbtu legalment kontra l-esportaturi u/jew l-importaturi involuti. 3.2. Jekk il-Partijiet jemmnu, abbażi tat-tagħrif disponibbli, li hemm ċirkonvenzjoni ta' dan il-Ftehim, il-Partijiet għandhom jitolbu li jkun hemm konsultazzjonijiet, li għandhom iseħħu minnufih. 3.3. Fl-istennija tar-riżultati tal-konsultazzjonijiet imsemmija f'paragrafu 3.2, kull Parti għandha, bħala miżura ta' prekawzjoni, u/jew jekk hekk mitluba mill-Parti oħra, tieħu l-passi meħtieġa kollha, ipprovduti mil-leġislazzjoni interna, biex tissospendi jew tiċħad il-ħruġ tad-dokument ta' l-esportazzjoni u d-dokument ta' sorveljanza. Ir-Repubblika tal-Moldova tista' wkoll tikkunsidra li tirtira d-dokumenti ta' esportazzjoni maħruġa. 3.4. Jekk il-partijiet jonqsu, matul il-konsultazzjonijiet imsemmija fil-paragrafu 3.2, milli jaslu għal soluzzjoni reċiprokament sodisfaċenti, il-Komunità għandha d-dritt tiċħad li timporta l-prodott ikkonċernat meta jkun hemm biżżejjed evidenza li turi li seħħet dikjarazzjoni falza dwar id-deskrizzjoni tal-kwantità jew tal-klassifikazzjoni jew tal-pajjiż ta' l-oriġini. 4. Kull avviż li għandu jingħata bis-saħħa ta' dan għandu jingħata: - fir-rigward tal-Komunità Ewropea, lill-Kummissjoni tal-Komunitajiet Ewropej, - fir-rigward tal-Moldova, lill-Missjoni tar-Repubblika tal-Moldova għall-Komunitajiet Ewropej. -------------------------------------------------- Appendiċi I 7202 7203 7206 7207 7208 7209 7210 7211 7212 7213 7214 7215 7216 7217 7218 7219 7220 7221 7222 7223 7224 7225 7226 7227 7228 7229 7301 7303 7304 7305 7306 7307 7312 -------------------------------------------------- Appendiċi II +++++ TIFF +++++ +++++ TIFF +++++ +++++ TIFF +++++ +++++ TIFF +++++ -------------------------------------------------- Appendiċi III +++++ TIFF +++++ +++++ TIFF +++++ -------------------------------------------------- Appendiċi IV IL-MOLDOVA Dispożizzjonijiet tekniċi dwar l-implimentazzjoni tas-sistema ta' verifika doppja 1. Id-dokumenti ta' esportazzjoni għandhom ikollhom daqs ta' 210 × 297 mm. Il-karta li tintuża għandha tkun karta tal-kitba bajda, imwebbsa bl-kolla, mingħajr ma jkun fiha pasta mekkanika, u m'għandhiex tkun tiżen anqas minn 25 g/m2. Għandhom ikunu bl-Ingliż. Jekk jimtlew bil-kitba, l-iskrizzjonijiet għandhom ikunu bil-linka u bl-ittri kapitali. Dawn id-dokumenti jista' jkollhom kopji addizzjonali indikati bħala tali. Jekk id-dokumenti jkollhom ħafna kopji, il-kopja ta' fuq biss hija l-oriġinali. Din il-kopja għandha tiġi mmarkata b'mod ċar bħala "oriġinali" u kopji oħrajn bħala "kopji". L-oriġinali biss għandu jiġi aċċettat mill-awtoritajiet kompetenti ta' l-Unjoni Ewropea bħala li huwa validu għall-kontroll ta' l-esportazzjoni lill-Komunità Ewropea bi qbil mad-dispożizzjonijiet tas-sistema ta' verifika doppja. 2. Kull dokument għandu jkollu numru tas-serje standardizzat, kemm jekk stampat jew le, li bih jista' jingħaraf. Dan in-numru għandu jkun magħmul mill-elementi li ġejjin: - żewġ ittri li jidentifikaw il-pajjiż esportatur, kif ġej: MO = Il-Moldova - żewġ ittri li jidentifikaw l-Istat Membru fejn se ssir il-mogħdija mid-dwana, kif ġej: BE = Il-Belġju DK = Id-Danimarka DE = Il-Ġermanja EL = Il-Greċja ES = Spanja FR = Franza IE = L-Irlanda IT = L-Italja LU = Il-Lussemburgu NL = L-Olanda AT = L-Awstrija PT = Il-Portugall FI = Il-Finlandja SE = L-Iżvezja GB = Ir-Renju Unit CZ = Ir-Repubblika Ċeka EE = L-Estonja CY = Ċipru LV = Il-Latvja LT = Il-Litwanja HU = L-Ungerija MT = Malta PL = Il-Polonja SI = Is-Slovenja SK = Ir-Repubblika Slovakka - numru b'ċifra waħda li jidentifika s-sena, u li jikkorispondi għall-aħħar ċifra tas-sena rispettiva eż. "4" għall-2004, - numru b'żewġ ċifri minn 01 sa 99, li jidentifika l-uffiċċju tal-ħruġ partikolari kkonċernat fil-pajjiż esportatur, - numru b'ħames ċifri li jgħaddi konsekuttivament minn 00001 sa 99999 allokat lill-Istat Membru li fih se sseħħ il-mogħdija mid-dwana. 3. Id-dokumenti ta' esportazzjoni għandhom ikunu validi għas-sena kalendarja li matulha jkunu nħarġu, kif muri f'Kaxxa Nru 3 tad-dokument ta' l-esportazzjoni. 4. Il-Moldova ma għandhiex bżonn turi tagħrif dwar il-prezz fuq id-dokument ta' esportazzjoni, imma dak it-tagħrif għandu jkun disponibbli għall-awtoritajiet tal-Kummissjoni meta jitolbuh. 5. Id-dokumenti ta' esportazzjoni jistgħu jinħarġu wara li jintbagħtu tal-prodotti li għandhom x'jaqsmu magħhom. F'każi bħal dawn, għandhom ikollhom fuqhom id-diċitura "issued retrospectively" 6. F'każ ta' serq, telf jew qerda ta' dokument ta' l-esportazzjoni, l-esportatur jista' japplika lill-awtorità governattiva kompetenti li tkun ħarġet id-dokument għal duplikat li jsir abbażi tad-dokumenti ta' esportazzjoni fil-pussess tiegħu. Id-duplikat ta' kull dokument bħal dan għandu jkollu fuqu d-diċitura "duplicate". Id-duplikat għandu jkollu fuqu d-data tad-dokument oriġinali ta' esportazzjoni. 7. L-awtoritajiet kompetenti tal-Komunità Ewropea għandhom jiġu infurmati minnufih bl-irtirar jew bil-modifika ta' kull dokument ta' esportazzjoni diġà maħruġ u, fejn rilevanti, bir-raġunijiet għal din l-azzjoni. --------------------------------------------------